ଡ୍ରଗ୍ସ ମାମଲାରେ କାବାଲି ଫିଲ୍ମ ପ୍ରଯୋଜକ ଗିରଫ
ହାଇଦ୍ରାବାଦ,୧୫।୬: ସୁରପଷ୍ଟାର ରଜନୀକାନ୍ତଙ୍କ ଅଭିନୀତ ଫିଲ୍ମ କାବାଲିର ପ୍ରୟୋଜକ କେ.ପି. ଚୌଧୁରୀଙ୍କୁ ବୁଧବାର ଡ୍ରଗ୍ସ ମାମଲାରେ ହାଇଦ୍ରାବାଦ ପୋଲିସ ଗିରଫ କରିଛି। ୯୦ ପ୍ୟାକେଟ୍ରୁ ପାଖାପାଖି ୮୨.୭୫ ଗ୍ରାମର କୋକେନ ପୋଲିସ ତାଙ୍କ ନିକଟରୁ ଜବତ କରିଛି। ଜବତ ଡ୍ରଗ୍ସର ବଜାର ମୂଲ୍ୟ ୭୮.୫ ଲକ୍ଷ ଟଙ୍କା ହେବ। ତେଲଙ୍ଗାନା ଖାମ୍ମାନ ଜିଲା ବୋନାକାଲ ମଣ୍ଡଲରେଚୌଧୁରୀଙ୍କ ଘର। ୨୦୧୬ରେ ସେ ଫିଲ୍ମ ଜଗତରେ ପ୍ରବେଶ କରିଥିଲେ। ଗୋଆରେ ତାଙ୍କର ଏକ କ୍ଲବ୍ ଥିବାବେଳେ ସେଠାରେ ସେ ଡ୍ରଗ୍ସ କାରବାର କରୁଥିବା ପୋଲିସ କହିଛି।